На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019, 72/2019 и 149/2020), члана 70.став 10. Статута општине Гаџин Хан (,,Сл.лист града Ниша,, бр.10/2019), члана 11. Одлуке о буџету општине Гаџин Хан за 2021. годину („Службени лист града Ниша“ број 116/2021) и предлога Службе за буџет, финансије и пореску администрацију број 400-207/21-IV/01 од 04.03.2021. године,

Општинско веће општине Гаџин Хан на седници одржаној 18.марта 2021. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о првом ребалансу буџета општине Гаџин Хан за 2020. годину (“Службени лист града Ниша” број 101/2019, 91/2020):

**Раздео 5**

**Програм 15 – Локална самоуправа**

**0602- 0009 – Текућа буџетска резерва**

**Функција 130 - Опште услуге**

**Позиција 70.**

**Економска класификација 499000 - Средства резерве**

**ОДОБРАВАЈУ СЕ** средства у износу од **130.000,00** динара (стотридесетхиљададинара) Дому здравља Гаџин Хан за трошкове накнаде по уговору о делу за домара.

1. Средства из тачке 1. овог предлога распоређују се у оквиру

**Раздео 5**

**Програм 12- Здравствена заштита**

**Програмска активност 1801-0001-Функционисање установа примарне здравствене заштите**

**Функционална класификација 720 – Ванболничке услуге**

**Позиција 107.**

**Економска класификација 464100 – Текуће дотације организацијама обавезног социјалног осигурања**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о буџету општине Гаџин Хан за 2021. годину и финансијског плана Општинске управе и Дома здравља Гаџин Хан утврђено је да на економској класификацији 423500-Стручне услуге нису планирана средства за ангажовање ових лица.

Наведена средства су планирана за ангажовање једног домара у здравственим амбулантама Велики Крчимир, Личје и Равна Дубрава за месеце фебруар, март и до 15. априла и издвајају се из текуће буџетске резерве

Број: 06-400-154/21-III

У Гаџином Хану, 18.03.2021. године

ЗАМЕНИЦА ПРЕДСЕДНИКА

ОПШТИНСКОГ ВЕЋА ОПШТИНЕ ГАЏИН ХАН

Драгана Савић